b'\n_START_ARTICLE_\nTrasa Istanbul Park\n_START_SECTION_\nIstorija\n_START_PARAGRAPH_\n\xc5\xa0i\xc4\x85 tras\xc4\x85, kaip ir daugel\xc4\xaf nauj\xc5\xb3 F1 tras\xc5\xb3, suprojektavo vokie\xc4\x8di\xc5\xb3 architektas Hermann Tilke. Trasa baigta statyti 2005 m., tais pa\xc4\x8diais metais \xc4\xafvyko ir pirmosios Formul\xc4\x97s 1 Turkijos Grand Prix._NEWLINE_Statyboms i\xc5\xa1leista apie 230 mln. $. Trasa yra azijin\xc4\x97je Stambulo dalyje \xc5\xa1alia greitkelio Stambulas-Ankara, netoli naujojo miesto tarptautinio oro uosto Sabiha G\xc3\xb6k\xc3\xa7en International Airport._NEWLINE_Be F1 Turkijos GP anks\xc4\x8diau buvo rengiamos Deutsche Tourenwagen Masters (DTM), Le Mans serijos (2005 m.) bei World Touring Car Championship (WTCC) ir GP2 (2006 m.) lenktyn\xc4\x97s. GP2 lenktyn\xc4\x97se tada laim\xc4\x97jo dabartinis F1 dalyvis brazilas Nelson Angelo Piquet (Renault F1), dalyvavo ir F1 pilotas Lewis Hamilton (McLaren). 2007 m. trasoje lenktyniavo saul\xc4\x97s baterijomis varomi automobiliai (Formula-G). 2005-2006 m. vyko Moto GP lenktyn\xc4\x97s, abejose laim\xc4\x97jo italas Marco Melandri._NEWLINE_D\xc4\x97l nuomos mokes\xc4\x8dio, rengti lenktynes pasidar\xc4\x97 brangu ir 2008 m. \xc4\x8dia vyko tik Formul\xc4\x97s 1 Turkijos GP.\n_START_SECTION_\nInfrastrukt\xc5\xabra\n_START_PARAGRAPH_\nTrasa Istanbul Park \xe2\x80\x93 viena moderniausi\xc5\xb3 \xc5\xa1i\xc5\xb3 laik\xc5\xb3 lenktynini\xc5\xb3 tras\xc5\xb3 pasaulyje. Pagrindin\xc4\x97je trib\xc5\xabnoje telpa 25 000, o viso lenktynes gali steb\xc4\x97ti apie 155 000 \xc5\xbei\xc5\xabrov\xc5\xb3. Dviej\xc5\xb3 dali\xc5\xb3 padokas. Pirmoji apatin\xc4\x97 dalis skirta lenktyni\xc5\xb3 komandoms, antrojoje vir\xc5\xa1utin\xc4\x97je dalyje \xc4\xafrengtos 5 000 vieto \xc5\xbei\xc5\xabrovams. Padoko gale pastatyti 7-i\xc5\xb3 auk\xc5\xa1t\xc5\xb3 bok\xc5\xa1tai, kuriuose var\xc5\xbeybas stebi kviestiniai sve\xc4\x8diai (VIP).\n_START_SECTION_\nKonfiguracija\n_START_PARAGRAPH_\nTrasa yra viena i\xc5\xa1 nedaugelio F1 lenktynini\xc5\xb3 tras\xc5\xb3, kurioje lenktyn\xc4\x97s vyksta va\xc5\xbeiuojant prie\xc5\xa1 laikrod\xc5\xbeio rodykl\xc4\x99 (tokia kryptimi lenktiniaujama ir Interlagos trasoje Brazilijoje). 5 338 m ilgio trasa yra vidutini\xc5\xa1kai 15 metr\xc5\xb3 plo\xc4\x8dio (siauriausioje vietoje - 14 m, pla\xc4\x8diausioje - 21.5 m). Viso yra 14 pos\xc5\xabki\xc5\xb3 (8 - kairieji ir 6 - de\xc5\xa1inieji). Ma\xc5\xbeiausias yra 13 (de\xc5\xa1inio) pos\xc5\xabkio spindulys - 15 m. Starto-fini\xc5\xa1o tiesioji - 655.5 m ilgio. Did\xc5\xbeiausias pasiekiamas greitis apie 320 km/h. Trasai b\xc5\xabdingas didelis auk\xc5\xa1\xc4\x8di\xc5\xb3 pokytis._NEWLINE_Iki \xc5\xa1iol trasos pos\xc5\xabkiams nesuteikti pavadinimai kaip daugelyje kit\xc5\xb3 trasu, jie \xc4\xafvardyjami skaitmenimis nuo 1 iki 14.\n_START_SECTION_\nAdresas\n_START_PARAGRAPH_\nKaraaliler Place_NEWLINE__NEWLINE_1935 Parcel_NEWLINE__NEWLINE_9-10-11 Plots_NEWLINE__NEWLINE_Tepeoren Road_NEWLINE__NEWLINE_Akfirat County_NEWLINE__NEWLINE_Tuzla_NEWLINE__NEWLINE_ISTANBUL-TURKEY'